**รายงานการประชุมประชาคมหมู่บ้าน**

**เรื่อง การพิจารณาสถานที่ก่อสร้างอาคารอเนกประสงค์ หมู่ที่ 3 ตำบล กาบัง อำเภอกาบัง จังหวัดยะลา**

**วันที่ 26 ตุลาคม 2561**

**ณ มัสยิดนุรุลอาฆีเราะห์ บ้านลูโบ๊ะปันยัง**

**....................................**

**1.ผู้เข้าร่วมประชุม** จำนวนทั้งสิ้น 541 คน ประกอบด้วย (ตามบัญชีรายชื่อ)

 1.1 คณะผู้บริหารองค์การบริหารส่วนตำบลกาบัง

 1.2 สมาชิกสภา อบต.กาบัง

 1.3 คณะกรรมการมัสยิดอันซอรุสซุนนะห์

1.4 คณะกรรมการหมู่บ้านหมู่ที่ 3

 1.5 ผู้ใหญ่บ้านหมู่ที่ 3

 1.6 ประชาชนหมู่ที่ 3 ตำบลกาบัง

**2. เริ่มประชุมเวลา** 13.00 น.

**ระเบียบวาระที่ 1 เรื่องประธานแจ้งเพื่อทราบ**

 ประธาน (นายก อบต.กาบัง) ได้แจ้งเพื่อทราบ

 1.1 กรมทางหลวงชนบท ได้แจ้งให้ทาง อบต.กาบัง สมาชิกสภา อบต.กาบัง และผู้ใหญ่บ้าน หมู่ที่ 3 บ้านลูโบ๊ะปันยัง โดยมีแผนดำเนินการปรับปรุงก่อสร้างเส้นทางสายบ้านบันนังดามา-บาโงยเบาะ ซึ่งจะเลี่ยงเส้นทางสายบ้านตลาดโดยขอความร่วมมือให้ประชาชนอุทิศที่ดินเพื่อก่อสร้างเส้นทางสายดังกล่าว ซึ่งทางกรมทางหลวงชนบทไม่มีงบประมาณในการเวรคืนที่ดินเส้นทางสายดังกล่าว

 1.2 ให้ผู้ที่มีอายุครบ 59 ปี เกิด พ.ศ. 2502 ไปลงทะเบียนเพื่อรับเงินเบี้ยยังชีพผู้สูงอายุ ตั้งแต่บัดนี้ จนถึงวันที่ 30 พฤศจิกายน 2561 รอบที่ 2 ตั้งแต่วันที่ 1 - 31 มกราคม 2562

 1.3 ทางสาธารณสุขอำเภอกาบัง โดยคณะกรรมการพัฒนาคุณภาพชีวิตประชาชนอำเภอกาบัง ขอความร่วมมือประชาสัมพันธ์การป้องกันโรคหัด ซึ่งเป็นโรคติดต่อจากเชื้อไวรัส ซึ่งกำลังแพร่ระบาดในพื้นที่อำเภอกาบัง โดยให้เด็กที่มีอายุ 5 ปีลงมาต้องได้รับวัคซีนป้องกันโรคให้ครบร้อยละ 100 ภายในวันที่ 31 ตุลาคม 2561

1.๔ ทางองค์การบริหารส่วนจังหวัดยะลา จะก่อสร้างอาคารอเนกประสงค์ 2 ชั้น ในพื้นที่หมู่ที่ 3 ตำบลกาบัง อำเภอกาบัง จังหวัดยะลาในปีงบประมาณ 2562

**ระเบียบวาระที่ 2 เรื่องเพื่อพิจารณา**

ประธาน สื่อเนื่องจากทางองค์การบริหารส่วนจังหวัดยะลา จะก่อสร้างอาคารอเนกประสงค์ 2 ชั้น ในพื้นที่หมู่ที่ 3 ตำบลกาบัง อำเภอกาบัง จังหวัดยะลาในปีงบประมาณ 2562 ซึ่งสถานที่ก่อสร้างอาคารดังกล่าวจะต้องได้รับความเห็นชอบจากเวทีประชาคม

**-2-**

**ผู้ใหญ่บ้านหมู่ที่ 3** (นายอับดุลมาเซ็น สะอุ) เนื่องจากหมู่ที่ 3 บ้านลูโบ๊ะปันยัง ตำบลกาบัง เป็นชุมชนใหญ่มีหลายกลุ่มบ้าน เช่นกลุ่มบ้านตลาด กลุ่มบ้านทำนบ(ปอเนาะ) กลุ่มบ้านใต้ กลุ่มบ้านนา กลุ่มบ้านโจ กลุ่มบ้านพัทลุง เป็นต้น ซึ่งในการคัดเลือกสถานที่ก่อสร้างอาคารอเนกประสงค์ดังกล่าวจะต้องผ่านความเห็นชอบจากเวทีประชาคม ซึ่งที่เรียกประชุมทุกท่านในวันนี้ เพื่อพิจารณาสถานที่ก่อสร้างอาคารอเนกประสงค์ 2 ชั้น งบประมาณขององค์การบริหารส่วนจังหวัดยะลา ซึ่งมีแผนดำเนินการก่อสร้างในปีงบประมาณ 2562

**ประธานชมรมตาดีกา ต.กาบัง** (นายกอเซ็ง เต็มหลง) ได้เสนอสถานที่ก่อสร้างอาคารอเนกประสงค์ ในพื้นที่กลุ่มบ้านพัทลุง เนื่องจากสถานที่ดังกล่าวเป็นที่สาธารณะซึ่งชาวบ้านได้รวบรวมทุนในการจัดซื้อที่ดินแปลงดังกล่าวเพื่อเป็นที่สาธารณประโยชน์

**ประธาน** ท่านใดมีข้อเสนอสถานที่ก่อสร้างอาคารอเนกประสงค์ที่อื่นอีกไหม

**ผู้ใหญ่บ้านหมู่ที่ 3** จากการพูดคุยกับชาวบ้านลูโบ๊ะปันยัง ส่วนมากจะเห็นด้วยกับข้อเสนอของประธานชมรมตาดีกาตำบลกาบัง เนื่องจากกลุ่มบ้านพัทลุงมีสถานที่พร้อมและเป็นที่สาธารณะอยู่แล้ว

**ประธาน** หากไม่มีผู้ใดเสนอสถานที่อื่นนอกจากกลุ่มบ้านพัทลุง กระผมขอมติที่ประชุมในการให้ความเห็นขอบสถานที่ก่อสร้างอาคารอเนกประสงค์ 2 ชั้นขององค์การบริหารส่วนจังหวัดยะลา ด้วยการยกมือรับรอง

**มติที่ประชุม** ให้ความเห็นชอบสถานที่ก่อสร้างอาคารอเนกประสงค์ 2 ชั้น งบประมาณขององค์การบริหารส่วนจังหวัดยะลา คือกลุ่มบ้านพัทลุง (กลุ่มย่อยของบ้านลูโบ๊ะปันยัง หมู่ที่ 3 ตำบลกาบัง อำเภอกาบัง จังหวัดยะลา)

**ระเบียบวาระที่ 3**  เรื่องอื่น ๆ

 3.1 **ประธาน** ขอตัวแทนประชาคม ในการเปิดซองและตรวจรับงานจ้าง ขององค์การบริหารส่วนตำบลกาบังประจำปีงบประมาณ 2562

 ที่ประชุมได้เสนอตัวแทนประชาคมในการเปิดซองและตรวจรับงานจ้างฯ ดังนี้

 1) นายหาเล็ง มะเสาะ

2) นายดือนัน ลีปะ

3) นายอับดุลรอแม อาบูวะ

4) นายดอเลาะ มามุ

**มติที่ประชุม** รับรองให้บุคคลตามที่ประชาคมเสนอเป็นกรรมการเปิดซองและตรวจรับงานจ้างขององค์การบริหารส่วนตำบลกาบัง

**3.2 ผู้ใหญ่บ้านหมู่ที่ 3** ทาง รพ.สต.บ้านลูโบ๊ะปันยังและ อสม.จะลงพื้นที่เพื่อฉีดวัคซีนป้องกันโรคหัด เป้าหมายเด็กอายุต่ำกว่า 5 ปี ขอความร่วมมือพ่อแม่หรือผู้ปกครองของเด็กให้การสนับสนุน เนื่องจากโรคหัดเป็นโรคระบาดสถานการณ์ปัจจุบันน่าเป็นห่วง และมีการเสียชีวิตแล้วในเขตอำเภอกาบัง จำนวน 1 ราย ซึ่งอยู่ในพื้นที่ตำบลบาละ

 **ประธาน ได้ซักถามที่ประชุม ท่านใดมีข้อเสนอ ข้อซักถามหรือมีเรื่องที่จะแจ้งให้ที่ประชุมทราบไหม ก่อนปิดการประชุม**

 **ที่ประชุมไม่มีข้อเสนอและข้อซักถาม**

 **ประธาน หากไม่มีท่านใดที่จะเสนอกระผมขอปิดการประชุม ณ บัดนี้**

**-3-**

**ปิดการประชุมเวลา 15.00 น.**

ลงชื่อ ผู้จดรายงานการประชุม

(นายอิบรอฮิม สะดียามู)

นักวิเคราะห์นโยบายและแผนชำนาญการ

ลงชื่อ ผู้ตรวจรายงานการประชุม

(นายอับดุลมาเซ็น สะอุ)

ผู้ใหญ่บ้านหมู่ที่ 3 ตำบลกาบัง

ลงชื่อ ผู้รับรองรายงานการประชุม

(นายอับดุลอาซิ ดือราแม)

นายกองค์การบริหารส่วนตำบลกาบัง

**บัญชีลงเวลาผู้เข้าร่วมประชุมประชาคม**

**เรื่อง การพิจารณาคัดเลือกผู้ที่ได้รับบ้านท้องถิ่นไทยเทิดไท้องค์ราชันย์ ประจำปี 2554**

**วันที่ 9 สิงหาคม 2554**

**ณ มัสยิดอันซอรุสซุนนะห์ บ้านเจาะปือยอ**

**.............................................**